แพ้กุ้งมีอาการหน้าบวม หายใจติดขันและมีผื่นแดงคันขึ้นทั่วตัว จึงกินยาcentrizinนอนพักแล้วอาการผื่นแดงคันดีขึ้น แต่ปวดแบบปวดเมื่อยตั้งแต่ช่วงกรามบริเวณที่มีการบวมคันก่อนหน้านี้ ลงมาจนถึงแขนทั้งสองข้าง ปวดมากๆ วางแขนท่าไหนก็ปวด ทนไม่ได้จึงกินยาแก้ปวดไป แบบนี้ผิดปกติจากอาการแพ้ทั่วไปรึเปล่าคะ
สวัสดีค่ะ แพ้อาหาร เป็นปฏิกิริยาตอบสนองของระบบภูมิคุ้มกันในร่างกายที่เกิดขึ้นหลังจากที่ผู้ป่วยได้รับประทานอาหารบางชนิดเข้าไป โดยอาจทำให้เกิดอาการที่มีความผิดปกติเกี่ยวกับทางเดินอาหาร ทางเดินหายใจ ผิวหนัง หรือระบบหลอดเลือดและหัวใจอาการเช่นอาการเหน็บหรือคันในปาก คันตา น้ำตาไหล ลมพิษ คัน หรือผิวหนังอักเสบ มีอาการบวมที่ปาก ใบหน้า ลิ้นและคอ หรือส่วนอื่น ๆ ในร่างกาย กลืนลำบาก แต่มักไม่เกี่ยวข้องกับระบบกล้ามเนื้อ คือไม่ได้ทำให้ปวดเมื่อยดังนั้นแนะนำว่าควรกลับไปพบแพทย์เพื่อตรวจร่างกายซ้ำอีกครั้ง หากปวดมากขึ้นเรื่อยๆจนรบกวนการใช้ชีวิตประจำวันเบื้องต้นพักการใช้งานกล้ามเนื้อที่ปวด พักผ่อนให้เพียงพอ และสังเกตอาการแพ้ดังกล่าวไป